จับผัวเมียฉก 13 ล้าน
ทรัพย์สินน้าชาย ตั๊น อ้างหาเงินปลูกบ้าน,รวบแล้วแม่บ้านแสบ ลักนาฬิกาหรูและเครื่องประดับ บ้านน้าชายตั๊น-จิตภัสร์ ผู้การนักสืบ พล.ต.ต.นันทชาติ ศุภมงคล นำทีมสืบ 4 ตามรวบได้พร้อมผัวที่บ้าน จ.กำแพงเพชร ตะลึงของกลางตั๋วจำนำ 13 รายการ โดยตัวแม่บ้านรับสารภาพทำเพียงคนเดียว ผัวไม่รู้เรื่อง บอกค่อยๆทยอยขโมยไปจำนำ ตั้งแต่ช่วงเดือน มิ.ย.-ต.ค.ปีที่แล้ว อ้างจะเอาไปทำบ้าน โดยไม่รู้ว่าของที่ขโมยไปมีราคาเท่าไหร่ ส่วนเงินที่ได้จากจำนำเหลือติดบัญชีแค่ 18,000 บาท,จากเหตุคนร้ายลักทรัพย์บ้าน ม.ล.ชโยทิต กฤดากร อดีตรอง ผอ.สำนักงานทรัพย์สินส่วนพระมหากษัตริย์ น้าชายตั๊น-จิตภัสร์ กฤดากร อดีตแกนนำ กปปส. ซึ่งอยู่ในพื้นที่รับผิดชอบของ สน.หัวหมาก โดยคนร้ายได้ทรัพย์สินเป็นนาฬิกาหรู เครื่องเพชรรวมมูลค่า 15 ล้านบาท ขณะที่ตำรวจพุ่งเป้าไปที่ผัวเมียคนรับใช้เก่าที่ลาออกไป ล่าสุด ตำรวจสืบ 4 ตามรวบแม่บ้านแสบได้แล้ว โดยเมื่อเวลา 17.00 น. วันที่ 8 ม.ค. ที่ กก.สส.บก.น.4 พล.ต.ท.ศานิตย์ มหถาวร รรท.ผบช.น. พล.ต.ต.นันทชาติ ศุภมงคล ผบก.น.4 พ.ต.อ.มานพ น่วมลิวงศ์ รองผบก.น.4 พ.ต.อ.สุเทพ ชนะสิทธิ์ ผกก.สส.บก.น.4 ร่วมกันแถลงข่าวจับกุม น.ส.พนิดา คนใหญ่ อายุ 28 ปี อยู่บ้านเลขที่ 333 หมู่ 13 ต.นิคมทุ่งโพธิ์ อ.เมืองกำแพงเพชร และสามีคือ นายศรายุทธ คนใหญ่ อายุ 33 ปี พร้อมของกลางตั๋วรับจำนำของโรงรับจำนำหัวหมาก 13 รายการ จับกุมทั้งคู่ได้ที่บ้านผู้ต้องหาใน จ.กำแพงเพชร โดยนำ น.ส.พนิดามาแถลงข่าวเพียงคนเดียว เนื่องจากนายศรายุทธให้การปฏิเสธ,พล.ต.ท.ศานิตย์กล่าวว่า ระหว่างวันที่ 2 มิ.ย.-28 ต.ค.58 เวลาต่อเนื่องกัน น.ส.พนิดา แม่บ้านของบ้านเลขที่ 173 ซอยรามคำแหง 12 แขวงหัวหมาก เขตบางกะปิ ได้ลักทรัพย์สินประเภทนาฬิกาและเครื่องประดับของนายจ้างของบ้านหลังดังกล่าว แล้วไปจำนำที่โรงรับจำนำหัวหมาก ซอยรามคำแหง 18 แขวงหัวหมาก เขตบางกะปิ รวมมูลค่าทรัพย์สินที่เสียหายประมาณ 12,900,000 บาท ต่อมาเจ้าหน้าที่ตำรวจจับกุมตัวผู้ต้องหาได้พร้อมของกลางเป็นตั๋วรับจำนำ โดยนาฬิกาที่ถูกขโมยไปอยู่ระหว่างการ สอบสวนกับทางโรงรับจำนำแห่งนี้ ส่วนกรณีที่นายศรายุทธ สามี น.ส.พนิดาให้การปฏิเสธเป็นสิทธิผู้ต้องหา แต่เจ้าหน้าที่ตำรวจยังไม่เชื่อ,ขณะที่ น.ส.พนิดากล่าวว่า ทำงานเป็นแม่บ้านที่บ้านหลังดังกล่าวจากการชักชวนผ่านคนรู้จัก โดยทำงานได้ประมาณ 3 ปี ได้เงินเดือนเดือนละ 9,000 บาท สาเหตุที่ก่อเหตุเพราะอยากได้บ้านแต่ไม่มีเงิน เริ่มทำครั้งแรกเมื่อเดือน มิ.ย.ปี 58 โดยก่อนที่จะเดินทางกลับบ้านในต่างจังหวัด จะทยอยขโมยของเอาไปจำนำทีละชิ้น ครั้งแรกได้เงินมาประมาณ 5-6 หมื่นบาท อยากได้เงินกลับบ้านก็เลยหยิบไป แต่ไม่รู้ว่าราคาของแต่ละชิ้นราคาเท่าไหร่ โดยจะนำไปจำนำที่โรงจำนำดังกล่าวเพราะอยู่ใกล้บริเวณบ้าน และเจ้าหน้าที่ไม่ได้สอบถามอะไร และไม่ได้มีความสนิทสนมกับโรงรับจำนำ ทำเพียงคนเดียว หยิบเอาของไปคนเดียว นายศรายุทธแฟนไม่รู้เรื่อง ได้เงินจากการนำของไปจำนำประมาณ 1.2 ล้านบาท ได้เงินมาแต่ละครั้งก็จะนำเงินไปสร้างบ้าน ตอนนี้มีเงินเหลืออยู่ในบัญชีประมาณ 18,000 บาท,ทั้งนี้ นาฬิกาแบรนด์เนมของกลางทั้งหมดอยู่ระหว่างการติดตาม มี 19 รายการ อาทิ นาฬิกา ยี่ห้อ patek philippe รุ่น aquanaute Ladies Ref.4960 มูลค่า 500,000 บาท 2.นาฬิกา ยี่ห้อ patek philippe รุ่น nautilus ladies ref.4700/11 มูลค่า 500,000 บาท 3.นาฬิกา ยี่ห้อ patek philippe รุ่น nautilus ladies ref.47060/5310 มูลค่า 1,500,000 บาท 4. นาฬิกา ยี่ห้อ patek philippe รุ่น aquanaute luce ref.5068R มูลค่า 1,200,000 บาท 5.นาฬิกา ยี่ห้อ patek philippe รุ่น lady calatrava moonphase ref.4857G มูลค่า 2,200,000 บาท 6.นาฬิกา ยี่ห้อ panerI รุ่น pam00439 Radiomir42 mm มูลค่า 800,000 บาท ต่างหูพลอยสีฟ้าอ่อน 1 คู่ มูลค่า 50,000 บาท ต่างหูเพชร 2 คู่ มูลค่า 200,000 บาท ต่างหูห้อยเพชรเรือนทองคำขาว 1 คู่ มูลค่า 400,000 บาท,หลังเสร็จสิ้นการแถลงข่าวได้ ชุดสืบสวนได้นำตัว น.ส.พนิดาไปชี้จุดประกอบคำรับสารภาพที่โรงรับจำนำหัวหมาก ซอยรามคำแหง 18 เพื่อตรวจสอบทรัพย์สินที่เหลืออยู่อีกจำนวนหนึ่ง เบื้องต้นแจ้งข้อหาทั้งคู่ร่วมกันลักทรัพย์นายจ้างหรือที่อยู่ในความครอบครองของนายจ้าง โดยทำอันตรายสิ่งกีดกั้นสำหรับคุ้มครองบุคคลหรือทรัพย์หรือโดยผ่านสิ่งเช่นว่านั้นเข้าไปด้วยประการใดๆหรือรับของโจร ก่อนนำส่งพนักงานสอบสวนดำเนินคดีตามกฎหมายต่อไป,วันเดียวกัน ที่สำนักงานตำรวจแห่งชาติ พล.ต.อ.จักรทิพย์ ชัยจินดา ผบ.ตร.กล่าวถึงคดีนี้ว่า คดีนี้ไม่ได้ยาก เป็นเรื่องของคนภายในบ้าน เป็นเรื่องของคนที่เคยทำงานแล้วลาออกไป ส่วนคดีลักทรัพย์บ้านนางอังคณา เจียรวนนท์ ญาติเจ้าสัวซีพี ย่านทองหล่อ ฝ่ายสืบสวน สน.ทองหล่อ และ บก.น.5 อยู่ระหว่างเร่งแกะรอยคนร้าย มั่นใจว่าจะสามารถจับ,ได้เช่นกัน
รวบแล้วแม่บ้านแสบ ลักนาฬิกาหรูและเครื่องประดับ บ้านน้าชายตั๊น-จิตภัสร์ ผู้การนักสืบ พล.ต.ต.นันทชาติ ศุภมงคล นำทีมสืบ 4 ตามรวบได้พร้อมผัวที่บ้าน จ.กำแพงเพชร ตะลึงของกลางตั๋วจำนำ 13 รายการ
ข่าวหน้า1,ชโยทิต กฤดากร,คนร้ายลักทรัพย์บ้าน,แม่บ้านแสบ,นาฬิกาหรู,เครื่องประดับ,ตั๊น จิตภัสร์,ข่าว,ไทยรัฐฉบับพิมพ์